Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -1. …
27 มี.ค. 2562

Tactical Move
เดินเกมกลยุทธ์บ่าย
SET Index ปรับลดลง -1.19 จุด (-0.07%) ปิดภาคเช้าที่ 1,631.13 จุด ด้วยมูลค่าการซื้อขาย 18,065.56 ล้านบาท
Most Positive Impact: PTTEP (+0.39 จุด), ADVANC (+0.29 จุด), CPALL (+0.22 จุด)
Most Negative Impact: PTT (-1.4 จุด), BDMS (-0.31 จุด), BEM (-0.3 จุด)
ตลาดหุ้นไทยถูกกดดันโดยกลุ่มพลังงาน(-1.18 จุด) โรงพยาบาล(-0.37 จุด) และกลุ่มขนส่ง(-0.28 จุด) ส่วนกลุ่มที่ผลักดันดัชนี ได้แก่ กลุ่มสื่อ(+0.23 จุด) สื่อสาร(+0.18 จุด) และกลุ่มพาณิชย์(+0.18 จุด)
ตลาดหุ้นต่างประเทศเคลื่อนไหวทิศทางสลับกันโดยตลาดที่ปรับตัวขึ้น ได้แก่ อินเดีย(+0.56%) จีน(+0.25%) สิงคโปร์(+0.24%) ส่วนตลาดที่ปรับตัวลงได้แก่ ฟิลิปปินส์(-0.49%) ญี่ปุ่น(-0.42%) อินโดนีเซีย(-0.26%)
แนวโน้มตลาดบ่าย
แถลงการณ์พรรคเพื่อไทยเมื่อช่วงเช้าที่ผ่านมาพรรคเพื่อไทยเป็นแกนนำรวบรวมสส.อีก 5 พรรคการเมืองร่วมลงสัตยาบัน ได้แก่ พรรคอนาคตใหม่ เสรีรวมไทย ประชาชาติ เพื่อชาติ และพรรคพลังปวงชนไทยโดยแถลงการณ์บอกว่าสามารถรวบรวมเสียงสส.ได้ 255 เสียง อย่างไรก็ดีจำนวนสส.ที่ยังไม่ได้ประกาศยืนยันอย่างเป็นทางการจากกกต.ทำให้ความไม่แน่นอนของเสียงข้างมากในสภาผู้แทนราษฎรยังมีอยู่
ภาคบ่ายคาด SET Index แกว่งตัวผันผวนต่อเชื่อว่ายังผ่าน 1,638 จุด ได้ยากเนื่องจากตลาดยังคงกังวลกับความไม่แน่นอนจากการรวมกลุ่มการเมือง อย่างไรก็ดีเชื่อว่าปัจจัยบวกจากการเจรจาข้อพิพาทการค้าสหรัฐฯ-จีน รวมถึงกระแสเงินที่จะไหลเข้าตลาดเกิดใหม่จากความอ่อนแอของเศรษฐกิจสหรัฐฯ และนโยบายการเงินของ FED จะเป็นปัจจัยบวกต่อ SET Index ในระยะถัดไป
หุ้นแนะนำภาคบ่ายเลือก SYNEX คาดว่ากำไรจะเติบโตขึ้นอย่างแข็งแกร่งในปี 2562 โดยได้แรงหนุนมาจากแผนการของบริษัทฯในการนำเข้าสินค้าใหม่อีก 7 ชนิดและยอดขายสมาร์ทโฟนที่จะเติบโตอย่างแข็งแกร่ง ทั้งนี้ราคาตลาดปัจจุบันยังถือว่าอยู่ในระดับที่ไม่แพงด้วย Fwd PE ที่ 11.46 เท่า จึงแนะนำ “ซื้อ” โดยมีราคาพื้นฐานที่ 16.00 บาท
ประเด็นเศรษฐกิจที่น่าติดตามในสัปดาห์นี้ คืนนี้ติดตามตัวเลขดุลการค้าเดือนม.ค. ของสหรัฐฯ และตัวเลขสินค้าคงคลังน้ำมันดิบสหรัฐฯโดยตลาดคาดการณ์ลดลง 1.2 ล้านบาร์เรล วันพฤหัสฯสหรัฐฯจะมีการรายงาน GDP ไตรมาส 4 โดยตัวเลขคาดการณ์อยู่ที่ 2.4% QoQ วันศุกร์ติดตามตัวเลขเงินเฟ้อเดือนมี.ค. ของยูโรโซน และ PCE ประจำเดือนม.ค. ของสหรัฐฯ
หุ้นแนะนำ AMATA BJC STEC